Léon Jasson

Léon Jasson, ganet e Rambouillet e 1921Guéhenneux Léo, Léon Jasson. Un fantôme ordinaire du mouvement breton, kounskrid M2 CCS, Brest, UBO, 2025, p. 33. hag aet da anaon d'ar 17 a viz Gouere 1946 e RoazhonHistoire de la Bretagne et des Bretons: Des Lumières au XXIe siècle gant Joël Cornette. a zo anavezet evel broadelour breton, bet ezel eus ar Bezen Perrot, ur strollad armet a vroadelourien vreton engouestlet e lu an Trede Reich hag implijet a-enep paotred ar strouezheg. Bez' eo unan eus ar re nemeto a zo bet kondaonet d'ar marv goude an Eil Brezel-bed.

 Buhez Léon Jasson
Studiañ a reas er c'hloerdi met dre levezon Célestin Lainé e teuas da vezañ a-enep Iliz Romahttps://books.google.fr/books?id=gzARAQAAMAAJ&q=l%C3%A9on+jasson&dq=l%C3%A9on+jasson&hl=fr&sa=X&ei=PnHbVNvjH6GY7gaZv4GwBA&ved=0CE8Q6AEwCA Roan Caerléon : Le rêve fou des soldats de Breiz-Atao (Google Books). Bet eo bet ezel er Bagadoù Stourm.

Gant nebeut-tre a izili eus ar Bagadoù-Stourm ez eas da heul Célestin Lainé etrezek ar Bezen Perrot. Anat e oa Léon Jasson troet-krenn gant tuadur ha selloù Célestin Lainé. Goude bezañ kuitaet ar Bagadoù Stourm e oa kounnaret-groñs a-enep ar re a oa chomet eno hag a-enep luskad Raymond Delaporte, ha na felle ket dezho sevel a-du-krenn gant an Trede Reich ha dougen an armoù.

Léon Jasson a oa ezel ouzh ar Bezen Perrot, gant ar renk a Oberscharführer der SS (berraet en Oscha, renk adjudant en armeoù Europa). Lesanvet e oa Gouez. Penn bagad kentañ ar Bezen Perrot e oa. Gloazet-don e voe en e zorn e Kanuhel d'ar 25/26 a viz Gouere 1944 en un emgann a-enep paotred ar strouezhegAmi entends-tu... Organe de l'Association nationale des anciens combattants de la Résistance, niverenn 82, pajenn 14, Trede trimiziad 1992..

Hervez Olier Mordrel e vije bet o stourm en ur bagad SS e-pad emgann Bastogne da vare emgann an Ardenneshttps://books.google.fr/books?id=RPZnAAAAMAAJ&q=l%C3%A9on+jasson&dq=l%C3%A9on+jasson&hl=fr&sa=X&ei=dmToVIS6OITxUoqJgrAO&ved=0CEQQ6AEwBg. "Breiz atao: ou, Histoire et actualité du nationalisme breton pajenn 414".

Klask a reas kuzhat evel un trevour en un ti-feurm e Lauterbach en Hessen, met flatret e voe gant ur prizoniad-brezel gall. Harzet e voe gant Stadunanizhttps://books.google.fr/books?id=RPZnAAAAMAAJ&q=l%C3%A9on+jasson&dq=l%C3%A9on+jasson&hl=fr&sa=X&ei=PnHbVNvjH6GY7gaZv4GwBA&ved=0CEYQ6AEwBg Olier Mordrel : Breiz-Atao (Google Books).

Mervel a reas fuzuilhet gant an arme c'hall e Roazhon, er memes devezh hag André Geffroy (lesanvet Ferrand), un ezel all eus ar Bezen Perrot, d'ar 17 a viz Gouere 1946.

 Arroudoù 

 Arroudoù a-ziwar Léon Jasson 

 Levrlennadur 
  Breiz atao: ou, Histoire et actualité du nationalisme breton gant Olier Mordrel, embannadur A. Moreau, 1973
  Le rêve fou des soldats de Breiz-Atao gant Ronan Caerleon, embannadur Nature et Bretagne, 1974, Dastumadenn Passants de l'histoire de Bretagne
  Le Bezen Perrot, Kristian Hamon, Yoran Embanner, 2004
  Guéhenneux Léo, Léon Jasson. Un fantôme ordinaire du mouvement breton, kounskrid M2 CCS, Brest, UBO, 2025.
 Er sevenadur 
  L'enfant en fuite, romant gant Jean-Hugues Lime, embannet d'ar 7 a viz Ebrel 2015 (ISBN 9782749143590)

 Liammoù diavaez 
  Bezen Perrot: The Breton nationalist unit of the SS, 1943-1945, Daniel Leach, University of Melbourne, e-Keltoi, Volume 4 

 Notennoù ha daveennoù 

Rummad:Kenlabourerien Breizh gant an nazied
Rummad:Emsaverien Breizh
Rummad:Bezen Perrot
Rummad:Ganedigezhioù 1921
Rummad:Marvioù 1946
Rummad:Izili ar Waffen-SS